Timisjärvi

Timisjärvi on ylänköjärvi Posiolla. Sen pinta-ala on 1,8 neliökilometriä. Etäisyys Rovaniemeltä on 98 kilometriä itäkaakkoon ja Posion keskustasta 16 kilometriä luoteeseen. Maantiede Timisjärven ulottuvuus lännestä itään on noin 5,1 kilometriä. Etelästä pohjoiseen järvi on kapea. Lahdista on nimetty länsiosan Kotilahti ja Pikkulahti. Niemillä ei ole karttanimiä. Syvin kohta, runsaat kahdeksan metriä, sijaitsee jonkin verran keskikohdasta länteen. Timisjärven etelärannalla sijaitsee Pentik Kartano ja Timisjärvi. Eteläpuolella kohoaa Särkivaara yli 300 metrin korkeuteen merenpinnan yläpuolelle. Maantie 945 kulkee Timisjärven itäpuolitse. Tien itäpuolella on Ajakka. Järvien välinen etäisyys on noin 60 metriä. Timisjärven tulouoma on lännestä Kuikalta (252,9 metriä mpy) virtaava Kuikankoski. Luusuana on itäosasta Kurtanjokena pohjoiseen virtaava uoma. Timisjärven vesitilavuutta ei ole ilmoitettu, mutta keskisyvyyden ja pinta-alan perusteella se on noin 5 650 000 kuutiometriä. Järven ekologinen tila on hyvä. Timisjärvi (65.398.1.005) kuuluu Saarijärven–Seittijärven valuma-alueeseen (65.398), joka on kolmannen jakovaiheen vesistö Kemijoen vesistössä (65). Toinen jakovaihe on Jumiskon voimalaitoksen valuma-alue (65.39) ja ensimmäinen jakovaihe on Kemijärven–Pelkosenniemen alue (65.3). Timisjärvi on laajin Saarijärven–Seittijärven valuma-alueen 73 järvestä. Sitä seuraa Luovijärvi. Lähteet